Hej Bolius


Har købt sommerhus med overtagelse pr. 15.01.2016.


Vi ønsker at lave lidt om i huset, og vil gerne have fornyet vores el-tavle. Vi indhenter tilbud hos en installatør, som nu påpeger, at tavlens placering er ulovlig!!??


Skulle dette ikke have været påtalt/be-mærket af firmaet som udarbejder el-rapport??


Tavle er placeret i skab over køleskab.


Hvem kan gøres ansvarlig for dette??


Mvh Mogens


Eltavle skal udskiftes, placering ulovlig har sælger ansvar??
Hej Mogens


I skal være opmærksomme på at installationen skal være lovlig efter de love og regler der var gældende da den blev monteret. 


Når i bygger om og ønsker at ændre ved el-installationer og fx montere en ny el-tavle, kan de ændringer medføre at tavlens placering så samtidig skal ændres så den opfylder de nu gældende regler.


Det bør den autoriserede el-installatør kunne vurdere.


Hvis det er tilfældet er det jer selv der er ansvarlige, men hvis installationen var ulovlig under de forhold der var gældende på overtagelsestidspunktet, skal i kontakte ejerskifteforsikringen.

